**EGYÜTTMŰKÖDÉSI MEGÁLLAPODÁS**

amely létrejött egyrészről a **Bátaszék Város Önkormányzat** [székhely: 7140 Bátaszék, Szabadság u.4., törzskönyvi azonosító szám (PIR):733304, adószám:15733304-2-17] képviseletében eljár Dr. Bozsolik Róbert polgármester, mint önkormányzat (a továbbiakban: **Önkormányzat**),

másrészről a **Bátaszék Város Német Nemzetiségi Önkormányzat** (továbbiakban: Német Nemzetiségi Önkormányzat) [székhely: 7140 Bátaszék, Szabadság u. 4.., törzskönyvi azonosító szám (PIR): 662031 adószám: 16846193-1-17] képviseletében eljár Wittendorfer Ildikó elnök)

(továbbiakban együttesen: Felek) között az alábbi feltételekkel, alulírott helyen és napon:

**I. Előzmények**

Bátaszék Város Önkormányzata a TOP\_Plusz-3.3.2-21 kódszámú, Szociális alapszolgáltatások fejlesztése Bátaszéken I. ütem tárgyú projektben az Idősek Nappali ellátásának jelenleg helyet biztosító épületét felújítja, és ezen szociális feladatát az önkormányzat átmenetileg az Idősek Nappali ellátásának átköltöztetésével a Petőfi Sándor Művelődési Ház épületében oldja meg, ezért 2024. október 1. napjától eddig ebben az épületben ellátott közművelődési feladatai más épületek igénybevételével szükséges megoldania. Az önkormányzat közművelődési feladatainak biztosítása érdekében együttműködést kezdeményez a város oktatási intézményeivel és civil szervezeteivel, arra irányulóan, hogy közösségi tereiket szükség szerint „befogadó intézményként” bocsássák az önkormányzat rendelkezésére.

Felek jelen megállapodás keretében rendelkeznek az együttműködés részleteiről.

**II. A megállapodás tárgya**

A Német Nemzetiségi Önkormányzat – jelen megállapodásban rögzített – ingatlana helységeinek biztosítása az Önkormányzat közművelődési feladatainak ellátásához kapcsolódó egyes helyi civil szervezetek programjainak megtartásához.

**II/1. Egyes helységek meghatározása**

1. **Német Ház** (7140 Bátaszék, Kossuth u. 3., 1117 hrsz):

„közösségi terem” helyiséget, és vizesblokk,

**III. A megállapodás időtartama**

A Felek jelen megállapodást határozott időre kötik, 2024. október 1. napjától 2025. december 31. napjáig.

**IV. A megállapodás részletei**

**IV/1. Fizetési feltételek**

1. A Felek kölcsönösen megállapodnak abban, hogy az Önkormányzat a helységek használatáért (mely magában foglalja a rezsi és takarítás, valamint a programhoz szükséges eszközök - asztal, szék, egyéb- használati költségét is), igénybevétel esetén 5000 Ft/óra díjat fizet meg a Német Nemzetiségi Önkormányzat részére.
2. A fizetendő helységhasználati díjat az Önkormányzat havonta, a Német Nemzetiségi Önkormányzat által kiállított számla ellenében, a tárgyhót követő 15 napon belül átutalással teljesíti a Német Nemzetiségi Önkormányzat 11746005-16846193-00000000 számú bankszámlájára.

**IV/2. Kapcsolattartás módja**

1. Kapcsolattartók:

Önkormányzat részéről:

Ócsai Krisztina Bátaszékért Marketing Kft ügyvezetője

Tel: +74/493-690; +3630/7012638

Német Nemzetiségi Önkormányzat részéről:

Név: Wittendorfer Ildikó elnök

Tel.:+3630/6476844

**V. Egyéb rendelkezések**

1. A Felek megállapodnak abban, hogy a Német Nemzetiségi Önkormányzat saját programjait, foglalkozásait a „befogadott” civil szervezetek programjai nem zavarhatják meg, ezért ezek előre történő egyeztetése szükséges.
2. A programok időpontjairól a felek előzetesen egyeztetnek.
3. A Felek megállapodnak abban, hogy a program idejére igénybe vett egyéb ingóságok (pl.szék, asztal stb.) sérülésmentes, maradéktalan visszaszolgáltatása a program szervezőjének feladata. Amennyiben a program megtartásához a helységen kívül egyéb eszközre is szüksége van a szervezőnek, ezek átadás átvétele átvételi elismervénnyel történik a szervező és a Német Nemzetiség Önkormányzat kapcsolattartói között.
4. A Német Nemzetiségi Önkormányzat vállalja, hogy az előre egyezetetett időpontokban, gondoskodik az ingatlanba történő bejutás biztosításáról (pl.: kulcs átadása).

**VI. Záró rendelkezések**

Jelen megállapodásban nem rögzített körülményekre a Ptk. vonatkozó szabályait kell alkalmazni.

Jelen megállapodást a Felek elolvasást és értelmezést követően, jóváhagyólag írják alá.

Jelen megállapodás 2 (két) számozott oldalon, 4 (négy), egymással mindenben megegyező eredeti példányban készült, amelyből 2 példány az Önkormányzatot, 2 példány a Német Nemzetiségi Önkormányzatot illeti meg.

Bátaszék, 2024. …

Bátaszék Város Német Nemzetiségi Önkormányzat Bátaszék Város Önkormányzata

 Wittendorfer Ildikó Dr. Bozsolik Róbert

 elnök polgármester

 Jogilag ellenjegyzem: Pénzügyileg ellenjegyzem:

Dr. Firle-Paksi Anna Tóthné Lelkes Erika

 aljegyző pénzügyi irodavezető